Ampang Jaya

Ampang Jaya, lebih dikenali sebagai Ampang, ialah sebuah bandar, mukim dan kawasan pilihan raya parlimen yang merangkumi sebahagian daripada Daerah Hulu Langat dan Daerah Gombak, di timur Selangor, Malaysia. Ia terletak di luar sempadan timur Wilayah Persekutuan Kuala Lumpur.

Ia ditadbir oleh Majlis Perbandaran Ampang Jaya (MPAJ), and merupakan nama rasmi perbandaran itu juga.

Sejarah 
Mengikut sejarah, Kuala Lumpur diasaskan pada 1857 di pertemuan Sungai Sungei Lumpur (kini Sungai Gombak) dan Sungai Klang, yang kini menempatkan Masjid Jamek Kuala Lumpur. Sebelum kedatangan orang Cina untuk melombong bijih timah, Kuala Lumpur adalah sebuah dusun kecil yang hanya mempunyai beberapa kedai dan rumah. Raja Abdullah, yang juga wakil Sultan di Klang, dan Raja Juma'at Lukut menghantar 87 pelombong Cina dari Lukut pada tahun 1857 untuk membuka lombong bijih timah di Ampang, sekali gus memulakan pembangunan Kuala Lumpur. Ampang merupakan antara kawasan terawal di Lembah Klang yang dibuka untuk perlombongan bijih timah. Nama "Ampang" berasal daripada ejaan lama perkataan Bahasa Melayu empangan (atau ampangan). Sebuah jalan telah dibina untuk menghubungkan Ampang ke Kuala Lumpur yang menjadi Jalan Ampang hari ini.

Antara pemerintahan kolonial dan Februari 1974, daerah Ampang adalah sebahagian daripada daerah Kuala Lumpur yang lebih besar di Selangor. Berikutan penubuhan Wilayah Persekutuan Kuala Lumpur pada 1 Februari 1974, daerah Ampang telah berpecah kepada dua; bahagian barat, yang terletak dalam Wilayah Persekutuan, menjadi Ampang Hilir, dan bahagian timur, kekal di Selangor, sebagai sebahagian daripada Daerah Hulu Langat (Kajang). 

Semasa kemuncak Darurat Tanah Melayu pada tahun 1950-an, British telah menubuhkan Kampung Baru Ampang yang menjadi salah satu penempatan Cina terbesar di Lembah Klang. Kuil Kau Ong Yah Lam Thian Kiong (安邦南天宮) di Kampung Baru Ampang terkenal dengan perayaan Sembilan Maharaja Dewa antara akhir September dan awal Oktober yang disambut setiap tahun pada bulan ke-9 dalam kalendar lunar Cina.

Pada 1 Julai 1992, Majlis Daerah Gombak dan Majlis Daerah Hulu Langat masing-masing menyerahkan daerah Ulu Klang dan Ampang, membentuk Majlis Bandaraya Ampang Jaya.

Satu blok Highland Towers yang terletak di dalam wilayah Ampang Jaya, runtuh pada 11 Disember 1993.

Pada 16 Disember 1996, laluan metro pertama di Malaysia, Laluan LRT Ampang, dibuka untuk perkhidmatan.

Geografi 

Terletak di timur Kuala Lumpur, Ampang Jaya meliputi kawasan seluas 143.5 km 2, meliputi kawasan parlimen Ampang, Pandan dan Gombak, dan terbentang dari Pandan Indah dari selatan, melalui bandar Ampang, Hulu Klang, Melawati, dan menyentuh Empangan Klang Gates di utara.

Mengikut arah jam, Ampang Jaya bersempadan dengan sebahagian Daerah Hulu Langat di timur dan selatan, Wilayah Persekutuan Kuala Lumpur di barat, Daerah Gombak di utara, dan sempadan pendek dengan Bentong (Pahang) di timur laut.

Demografi 

Ampang terkenal dengan etnik yang pelbagai. Data MPAJ menunjukkan bahawa 56.5% penduduk Ampang Jaya adalah Melayu, manakala Cina membentuk kira-kira 30%. Orang India membentuk 7%, manakala selebihnya terdiri daripada etnik, warganegara dan ekspatriat lain.

Pendidikan 

Bekas kampus kedua Sekolah Antarabangsa Kuala Lumpur (ISKL) berada di Ampang. Sekolah Islam ADNI juga berpusat di bandar ini.

Sekolah Rendah

Sekolah Menengah

Politik 
Ampang diwakili di Dewan Rakyat Parlimen Malaysia oleh Rodziah Ismail dari PKR. Beliau telah memegang kerusi itu sejak 2022 .

Di peringkat negeri, Ampang menyumbang dua kerusi kepada Dewan Undangan Negeri Selangor, iaitu:

 Lembah Jaya, diwakili oleh Haniza Mohamed Talha dari PBM; dan
 Bukit Antarabangsa, diwakili oleh Azmin Ali dari BERSATU.

Perbandaran Ampang Jaya bagaimanapun juga meliputi kawasan parlimen Pandan dan DUN Hulu Klang dalam kawasan parlimen Gombak.

Pengangkutan

Kereta 
Kesan sebagai pinggir bandar Kuala Lumpur, Ampang dihubungkan dengan baik ke tempat lain melalui beberapa siri lebuh raya persekutuan, lebuh raya bertol dan laluan negeri. Jalan Ampang  ialah jalan utama dari pusat bandar Kuala Lumpur sehingga Taman Rimba Ampang. AKLEH  mengalihkan sebahagian lalu lintas dari Jalan Ampang. MRR2  melalui Ampang dalam arah utara–selatan - jalan ini kini menjadi laluan utama yang dilalui oleh pemandu Ampang untuk pergi ke Pahang ke utara atau Negeri Sembilan ke selatan. BESRAYA  sambungan bermula di Kampung Ampang Campuran, melalui Pandan Indah dan sehingga ke Seri Kembangan.

Selain itu, terdapat jalan bukit peringkat negeri ke Hulu Langat  yang berfungsi sebagai jalan pintas ke Kajang.

Pengangkutan awam 
  ialah nama dan terminus Laluan Ampang, yang merupakan sistem LRT/metro pertama di Malaysia. Stesen yang telah diubah suai pada 2012 ini terletak di sepanjang Jalan Ampang. Jajaran antara Ampang dan  pernah menjadi sebahagian daripada KTM Antarabandar sehingga tahun 1990-an. KTM pada masa ini tidak menyediakan perkhidmatan kepada Ampang atau sekitarnya.

Selain daripada stesen Ampang yang disebutkan di atas, daerah perbandaran Ampang Jaya juga dilayan oleh stesen  Cahaya,  Cempaka,  Pandan Indah dan  Pandan Jaya, semuanya di Laluan Ampang.

Bahagian laluan Cempaka-Pandan Jaya bagaimanapun bukan di Ampang, sebaliknya terletak di kawasan pilihan raya bersebelahan Pandan.

Mengikut cadangan tidak rasmi, Laluan MRT Lingkaran, mengelilingi pusat bandar Kuala Lumpur akan dibina. Stesen Ampang dilaporkan merupakan salah satu perhentian yang mungkin, sepanjang Abdullah Hukum, Bandar Malaysia, Segambut, Sentul Timur, Jelatek dan Taman Midah .

Selain LRT, pilihan bas dan teksi juga disediakan. Contohnya, laluan bas rapidKL 300 menghala dari stesen LRT Ampang ke KLCC.

Lihat juga 

 Ampang, Kuala Lumpur, bahagian Kuala Lumpur bagi sebahagian besar Ampang

Rujukan 

Mukim di Selangor
Penubuhan 1992 di Malaysia
Bandar di Selangor